# UREDBA

# O UTVRĐIVANJU PROGRAMA UPRAVLJANJA VODAMA U 2024. GODINI

# *("Sl. glasnik RS", br. 14/2024)*

**Član 1**

Ovom uredbom utvrđuje se Program upravljanja vodama u 2024. godini, koji je odštampan uz ovu uredbu i čini njen sastavni deo.

**Član 2**

Poslovi od opšteg interesa u upravljanju vodama koji će se finansirati u 2024. godini, kao i iznos sredstava za obavljanje tih poslova utvrđeni su programom iz člana 1. ove uredbe.

**Član 3**

Ova uredba stupa na snagu osmog dana od dana objavljivanja u "Službenom glasniku Republike Srbije".

**PROGRAM
UPRAVLJANJA VODAMA U 2024. GODINI**

U 2024. godini izvodiće se radovi na izgradnji i rekonstrukciji vodnih objekata za snabdevanje vodom za piće i sanitarno-higijenske potrebe, postrojenja za pripremu vode za piće, magistralnih cevovoda i rezervoara sa uređajima koji im pripadaju u javnoj svojini, održavanju vodnih objekata za uređenje vodotoka i vodnih objekata za zaštitu od poplava u javnoj svojini i održavanju vodotoka, održavanju vodnih objekata za navodnjavanje i odvodnjavanje u javnoj svojini, sanaciji vodnih objekata za uređenje vodotoka i vodnih objekata za zaštitu od poplava, erozije i bujica i vodnih objekata za odvodnjavanje u javnoj svojini, kao i zaštitni radovi na sprečavanju i otklanjanju štetnog dejstva erozije i bujica.

Takođe, u 2024. godini izvodiće se radovi na sprovođenju odbrane od poplava od spoljnih i unutrašnjih voda i nagomilavanja leda, ispitivanju kvaliteta voda, otklanjanju havarijskih zagađenja voda, odnosno vršiće se poslovi na izradi tehničke dokumentacije i urbanističko-tehničke dokumentacije za vodne objekte u javnoj svojini i poslovi njihove stručne kontrole (revizije), poslovi na izradi studija, projekata i planskih dokumenata, investitorski poslovi u ime Republike Srbije, poslovi koji proizlaze iz međunarodne saradnje u oblasti voda, kao i aktivnosti na unapređenju uređenja i korišćenja voda, zaštite voda od zagađivanja i na unapređenju uređenja vodotoka i zaštite od štetnog dejstva voda.

Sva sredstva budžeta Republike Srbije utvrđena ovim programom raspoređuju se po ravnomernoj dinamici.

Vrsta poslova od opšteg interesa, kao i iznos sredstava za te poslove dati su u sledećoj tabeli:

|  |  |  |
| --- | --- | --- |
| Redni broj  | Poslovi  | Iznos sredstava budžeta Republike Srbije(dinara)  |
| ukupno za 2024. godinu  | za finansiranje novih poslova  | za finansiranje preuzetihobaveza i izvršenih poslova  |
| 1  | 2  | 3  | 4  | 5  |
| 1.  | Uređenje i korišćenje voda  | 1.068.786.000  | 1.068.786.000  | 0  |
| 2.  | Zaštita voda od zagađivanja  | 17.400.000  | 17.400.000  | 0  |
| 3.  | Uređenje vodotoka i zaštita od štetnog dejstva voda  | 2.112.827.000  | 2.077.098.913  | 35.728.087  |
| 4.  | Planiranje i međunarodna saradnja u oblasti voda  | 140.134.000  | 103.910.053  | 36.223.947  |
| UKUPNO:  | 3.339.147.000  | 3.267.194.966  | 71.952.034  |

Raspodela sredstava po vrstama poslova od opšteg interesa, uključujući i sredstva za finansiranje preuzetih obaveza u 2022. i 2023. godini koje se odnose na poslove planiranja i međunarodne saradnje u oblasti voda i izvedenih radova, odnosno izvršenih poslova u 2023. godini na sanaciji vodnih objekata za uređenje vodotoka i na izradi tehničke dokumentacije i vršenju tehničke kontrole tehničke dokumentacije za vodne objekte za uređenje vodotoka, za zaštitu od poplava, erozije i bujica i vodne objekte za odvodnjavanje, vršiće se na sledeći način:

**1. Uređenje i korišćenje voda**

|  |  |  |
| --- | --- | --- |
| Poslovi  | Programska aktivnost/Projekat  | Iznos sredstava budžeta Republike Srbije(dinara)  |
| 1.1. Izgradnja brane sa akumulacijom "Arilje" profil "Svračkovo"  | 5003  | 701.209.000  |
| 1.2. Izgradnja i rekonstrukcija vodnih objekata za snabdevanje vodom za piće i sanitarno-higijenske potrebe, postrojenja za pripremu vode za piće, magistralnih cevovoda i rezervoara sa uređajima koji im pripadaju u javnoj svojini, izrada tehničke dokumentacije za te vodne objekte i stručna kontrola (revizija) tehničke dokumentacije (idejnih projekata za vodne objekte regionalnog Kolubarskog sistema za snabdevanje vodom), izrada tehničke dokumentacije i urbanističko-tehničke dokumentacije za vodne objekte za navodnjavanje, održavanje i osiguranje vodnih objekata za navodnjavanje u javnoj svojini i aktivnosti na unapređenju uređenja i korišćenja voda  | 0002  | 367.577.000  |
| Ukupno:  | 1.068.786.000  |

*a) Izgradnja brane sa akumulacijom "Arilje" profil "Svračkovo"*

|  |  |  |  |  |  |  |
| --- | --- | --- | --- | --- | --- | --- |
| Poslovi  | Ukupna vrednost projekta(dinara)  | Godina početka finansiranja projekta  | Vrednost neizmirenih obaveza za period od početka do kraja izgradnje objekta (dinara)  | Procenat fizičke i finansijske realizacije projekta zaključno sa 2023. godinom  | Iznos sredstava budžeta Republike Srbije(dinara)  | Planirani rok završetka projekta  |
| 2024.  | 2025.  | 2026.  |
| Izgradnja brane sa akumulacijom "Arilje" profil "Svračkovo"  | 9.354.934.100  | 2010.  | 3.165.671.126  | 66,16  | 701.209.000  | 701.209.000  | 701.209.000  | 2029.  |

U 2024. godini izvodiće se radovi na izgradnji brane sa akumulacijom "Arilje" profil "Svračkovo" koja je, pored prioritetne namene za snabdevanje vodom za piće i sanitarno-higijenske potrebe stanovništva i industrije u opštinama Arilje, Požega, Lučani, Gornji Milanovac i gradu Čačku, predviđena i za proizvodnju električne energije, oplemenjivanje malih voda obezbeđenjem minimalnog održivog protoka, poboljšanje kvaliteta voda, kontrolu nanosa i ublažavanje poplavnih talasa. U 2024. godini planirani su radovi na izvođenju injekcione zavese i pripremni radovi na: izgradnji nasute brane, optočnom tunelu, cevovodu sirove vode, kao i radovi na izgradnji dodatnog bočnog preliva, odnosno planirani su poslovi: vršenja projektantskog i stručnog nadzora i investitorskih poslova na izgradnji brane sa akumulacijom "Arilje" profil "Svračkovo", na izradi tehničke dokumentacije u cilju inoviranja tehničkog rešenja, nabavke i ugradnje dela hidromašinske i elektro opreme, kao i isplata naknade za eksproprisano zemljište i troškova upisa prava javne svojine Republike Srbije na zemljištu eksproprisanom za potrebe izgradnje brane sa akumulacijom "Arilje" profil "Svračkovo" i dr.

Iz sredstava obezbeđenih u okviru Razdela 24 - Ministarstvo poljoprivrede, šumarstva i vodoprivrede, Glava 24.3 - Republička direkcija za vode, Program 0401 - Integralno upravljanje vodama, Funkcija 630 - Vodosnabdevanje, Projekat 5003 - Brana sa akumulacijom "Arilje" profil "Svračkovo", na ekonomskoj klasifikaciji:

1) 511 - Zgrade i građevinski objekti, u iznosu od 700.409.000 dinara, finansiraće se izvođenje radova na izgradnji brane sa akumulacijom "Arilje" profil "Svračkovo", vršenje projektantskog i stručnog nadzora i investitorskih poslova na izgradnji brane sa akumulacijom "Arilje" profil "Svračkovo", kao i poslovi na izradi tehničke dokumentacije u cilju inoviranja tehničkog rešenja i dr.;

2) 541 - Zemljište u iznosu od 800.000 dinara, finansiraće se isplata naknade za eksproprisano zemljište, kao i isplata troškova upisa u javnu evidenciju o nepokretnostima i pravima na njima prava javne svojine Republike Srbije na zemljištu eksproprisanom za potrebe izgradnje brane sa akumulacijom "Arilje" profil "Svračkovo".

Učešće sredstava budžeta Republike Srbije u finansiranju izgradnje brane sa akumulacijom "Arilje" profil "Svračkovo" je 91,05%.

*b) Izgradnja i rekonstrukcija vodnih objekata za snabdevanje vodom za piće i sanitarno-higijenske potrebe, postrojenja za pripremu vode za piće, magistralnih cevovoda i rezervoara sa uređajima koji im pripadaju u javnoj svojini, izrada tehničke dokumentacije za te vodne objekte i stručna kontrola (revizija) tehničke dokumentacije (idejnih projekata za vodne objekte regionalnog Kolubarskog sistema za snabdevanje vodom), izrada tehničke dokumentacije i urbanističko-tehničke dokumentacije za vodne objekte za navodnjavanje u javnoj svojini, održavanje i osiguranje vodnih objekata za navodnjavanje u javnoj svojini i aktivnosti na unapređenju uređenja i korišćenja voda*

|  |  |
| --- | --- |
| Poslovi  | Iznos sredstava budžeta Republike Srbije(dinara)  |
| 1. Izgradnja i rekonstrukcija vodnih objekata za snabdevanje vodom za piće i sanitarno-higijenske potrebe, postrojenja za pripremu vode za piće, magistralnih cevovoda i rezervoara sa uređajima koji im pripadaju  | 138.953.000  |
| 1.1. Novi poslovi  | 57.000.000  |
| 1.2. Novi poslovi - izgradnja vodnih objekata za snabdevanje vodom dela opštine Sjenica i dela opštine Tutin (Pešterski vodovod), dela opštine Nova Varoš i dela opštine Bosilegrad  | 81.953.000  |
| 2. Izrada tehničke dokumentacije i urbanističko-tehničke dokumentacije i stručna kontrola (revizija)  | 65.625.000  |
| 2.1. Izrada tehničke dokumentacije i urbanističko-tehničke dokumentacije  | 64.500.000  |
| 2.2. Stručna kontrola (revizija) tehničke dokumentacije (idejnih projekata za vodne objekte regionalnog Kolubarskog sistema za snabdevanje vodom)  | 1.125.000  |
| 3. Održavanje i osiguranje vodnih objekata za navodnjavanje u javnoj svojini  | 149.999.000  |
| 4. Aktivnosti na unapređenju uređenja i korišćenja voda  | 13.000.000  |
| Ukupno:  | 367.577.000  |

U 2024. godini izvodiće se:

1) radovi na izgradnji i rekonstrukciji vodnih objekata za snabdevanje vodom za piće i sanitarno-higijenske potrebe, postrojenja za pripremu vode za piće, magistralnih cevovoda i rezervoara sa uređajima koji im pripadaju sledećih regionalnih sistema za snabdevanje vodom:

(1) Gornje-južnomoravski regionalni sistem vodosnabdevanja: Pčinjski podsistem: opština Bujanovac i grad Vranje sa akumulacije "Prvonek"; opštine Bujanovac, Preševo, Trgovište sa akumulacije na reci Pčinji, Podsistem Vlasinsko jezero: opštine Vladičin Han, Surdulica i Bosilegrad,

(2) Donje-južnomoravski regionalni sistem vodosnabdevanja: Vlasinski podsistem: opštine Vlasotince, Babušnica, Crna Trava; Jablanički podsistem: grad Leskovac "Barje", opštine Doljevac i Bojnik "Brestovac"; Lebane i Medveđa "Ključ", Toplički podsistem: deo grada Niša, opštine Doljevac, Merošina, Žitorađa, Prokuplje, Blace i Kuršumlija "Selova"; Nišavski podsistem: grad Niš, opštine Gadžin Han, Merošina, Bela Palanka, Pirot, Dimitrovgrad, akumulacija "Zavoj" podzemne vode "Medijana"; Moravički podsistem: opštine Soko Banja, Aleksinac i Ražanj akumulacija "Bovan",

(3) Zapadnomoravsko-rzavski regionalni sistem vodosnabdevanja: Podsistem "Uvac": opštine Nova Varoš, Priboj, Prijepolje, Sjenica: akumulacija "Sjenica" i akumulacija "Uvac"; Podsistem "Vrutci": grad Užice, opštine Čajetina, Bajina Bašta, akumulacija "Vrutci" i akumulacija "Zlatibor"; Podsistem "Rzav": prva faza "Arilje", opštine Požega, Lučani, Arilje i Gornji Milanovac i grad Čačak sa akumulacije "Arilje" na profilu "Svračkovo", druga faza: opštine Kosjerić, Lajkovac, Ljig, Ub i grad Beograd, akumulacija "Roge" i akumulacija "Orlovača",

(4) Ibarsko-šumadijski regionalni sistem vodosnabdevanja: gradovi Kraljevo, Kragujevac, opštine Vrnjačka Banja, Trstenik, Knić, Batočina, Rača, Topola, Aranđelovac, akumulacija "Gruža", akumulacija "Lopatnica", opštine Raška i Tutin i grad Novi Pazar,

(5) Rasinsko-pomoravski regionalni sistem vodosnabdevanja: opštine Kruševac, Aleksandrovac, Varvarin, Ćićevac, Paraćin, Ćuprija, deo opštine Ražanj, grad Jagodina akumulacija "Ćelije", opštine Despotovac, Svilajnac, reka Crnica i reka Resava,

(6) Timočki regionalni sistem vodosnabdevanja: grad Zaječar, opštine Bor, Boljevac, Negotin i Knjaževac, akumulacija "Grlište" i akumulacija "Bogovina",

(7) Mlavsko-moravski regionalni sistem vodosnabdevanja: opštine Petrovac na Mlavi, Malo Crniće, Žabari, Velika Plana, Smederevska Palanka, Veliko Gradište, Golubac, Kučevo i Majdanpek, gradovi Požarevac i Smederevo podzemne vode "Godomin", podzemne vode "Šalinac", podzemne vode "Petka", akumulacija reke Mlava i akumulacija reke Pek,

(8) Kolubarski regionalni sistem vodosnabdevanja: grad Valjevo, opštine Mionica, Lajkovac, Lazarevac, Ub akumulacija "Rovni" (druga faza: akumulacije "Uvac-Rzav"),

(9) Savsko-beogradski regionalni sistem vodosnabdevanja: grad Beograd (gradske opštine Čukarica, Novi Beograd, Palilula, Rakovica, Savski venac, Stari grad, Voždovac, Vračar, Zemun, Zvezdara, Barajevo, Grocka, Mladenovac, Obrenovac, Sopot i Surčin), podzemne vode Save, rečne vode Save, rečne vode Dunava, podzemne vode i rečne vode Drine, podzemne vode "Šalinac-Godomin" i rečne vode "Uvac-Rzav",

(10) Mačvanski regionalni sistem vodosnabdevanja: grad Šabac, opštine Bogatić, Loznica, Mali Zvornik, Osečina, Ljubovija, Vladimirci, Koceljeva, podzemne vode "Badovinci-Drina", podzemne vode "Jarak-Sava" i akumulacija reke Ljuboviđa;

2) radovi na izgradnji i rekonstrukciji vodnih objekata iz stava 1. tačka 1) ovog pododeljka za potrebe snabdevanja vodom naselja koja se ne mogu uključiti u regionalne sisteme vodosnabdevanja, i to naselja u opštinama Ivanjica, Bajina Bašta, Despotovac, Krupanj, Svilajnac, Rekovac, Brus, Svrljig, Kladovo, Žagubica, Donji Milanovac, Knjaževac i Ljubovija.

Osim radova iz stava 1. ovog pododeljka, u 2024. godini vršiće se i izrada tehničke dokumentacije za vodne objekte za snabdevanje vodom za piće i sanitarno-higijenske potrebe, postrojenja za pripremu vode za piće, magistralne cevovode i rezervoare sa uređajima koji im pripadaju u javnoj svojini i stručna kontrola (revizija) tehničke dokumentacije (idejnih projekata za vodne objekte regionalnog Kolubarskog sistema za snabdevanje vodom), izrada tehničke dokumentacije i urbanističko-tehničke dokumentacije za vodne objekte za navodnjavanje u javnoj svojini, vršenje stručne i tehničke kontrole tehničke dokumentacije, kao i investitorski poslovi i poslovi vođenja nadzora nad izradom tehničke dokumentacije i urbanističko-tehničke dokumentacije za vodne objekte za navodnjavanje u javnoj svojini.

Takođe, u 2024. godini izvodiće se radovi na održavanju (redovno i investiciono) vodnih objekata za navodnjavanje u javnoj svojini, vršiće se investitorski poslovi radi izvođenja tih radova, poslovi vođenja nadzora nad radovima na održavanju vodnih objekata za navodnjavanje u javnoj svojini i osiguranje tih vodnih objekata, kao i aktivnosti na unapređenju uređenja i korišćenja voda koje obuhvataju uspostavljanje i vođenje Vodnog informacionog sistema u delu koji se odnosi na sledeće kategorije podataka: uređenje i korišćenje voda, zaštićene oblasti, vodna dokumentacija, navodnjavanje i ostale aktivnosti na unapređenju uređenja i korišćenja voda, i to: aktivnosti koje se odnose na projektno planiranje u oblasti uređenja i korišćenja voda, praćenje projekata uređenja i korišćenja voda, razvoj tehničke dokumentacije i izradu projektnih zadataka i investicionih planova.

Učešće sredstava budžeta Republike Srbije u finansiranju poslova iz st. 1-3. ovog pododeljka je, i to:

1) 50% za radove na izgradnji, odnosno rekonstrukciji vodnih objekata iz stava 1. tač. 1) i 2) ovog pododeljka, izuzev za radove na izgradnji vodnih objekata za snabdevanje vodom dela opštine Sjenica i dela opštine Tutin (Pešterski vodovod), dela opštine Nova Varoš i dela opštine Bosilegrad, za koje je učešće sredstava budžeta Republike Srbije u finansiranju 100%;

2) 50% za izradu tehničke dokumentacije za potrebe izgradnje i rekonstrukcije vodnih objekata u javnoj svojini iz oblasti snabdevanja vodom na teritoriji jedinica lokalne samouprave;

3) 100% za isplatu troškova stručne kontrole (revizije) tehničke dokumentacije (idejnih projekata za vodne objekte regionalnog Kolubarskog sistema za snabdevanje vodom);

4) 100% za održavanje (redovno i investiciono) vodnih objekata za navodnjavanje u javnoj svojini, za izradu tehničke dokumentacije i urbanističko-ehničke dokumentacije za potrebe izgradnje, rekonstrukcije i sanacije vodnih objekata za navodnjavanje u javnoj svojini, vršenje stručne i tehničke kontrole tehničke dokumentacije, za vršenje investitorskih poslova i poslova vođenja nadzora nad radovima i nad izradom tehničke dokumentacije za te vodne objekte, za osiguranje tih vodnih objekata, kao i za sprovođenje aktivnosti na unapređenju uređenja i korišćenja voda.

Iz sredstava obezbeđenih u okviru Razdela 24 - Ministarstvo poljoprivrede, šumarstva i vodoprivrede, Glava 24.3 - Republička direkcija za vode, Program 0401 - Integralno upravljanje vodama, Funkcija 630 - Vodosnabdevanje, Programska aktivnost 0002 - Uređenje i korišćenje voda, na Ekonomskoj klasifikaciji:

1) 421 - Stalni troškovi, u iznosu od 3.000.000 dinara, finansiraće se premija osiguranja za vodne objekte za navodnjavanje u javnoj svojini;

2) 423 - Usluge po ugovoru, u iznosu od 1.125.000 dinara, finansiraće se troškovi rada revizione komisije (troškovi članova revizione komisije i troškovi rada izvestilaca stručne kontrole);

3) 424 - Specijalizovane usluge, u iznosu od 13.000.000 dinara, finansiraće se sprovođenje aktivnosti na unapređenju uređenja i korišćenja voda;

4) 425 - Tekuće popravke i održavanje, u iznosu od 120.639.000 dinara, finansiraće se redovno održavanje vodnih objekata za navodnjavanje u javnoj svojini, kao i vršenje investitorskih poslova i poslova vođenja nadzora nad tim radovima;

5) 463 - Transferi ostalim nivoima vlasti, u iznosu od 81.953.000 dinara, finansiraće se izgradnja vodnih objekata za snabdevanje vodom dela opštine Sjenica i dela opštine Tutin (Pešterski vodovod), dela opštine Nova Varoš i dela opštine Bosilegrad, u slučaju kada je investitor tih vodnih objekata jedinica lokalne samouprave;

6) 511 - Zgrade i građevinski objekti, u iznosu od 147.860.000 dinara, finansiraće se, i to:

(1) izgradnja i rekonstrukcija vodnih objekata za snabdevanje vodom za piće i sanitarno-higijenske potrebe, postrojenja za pripremu vode za piće, magistralnih cevovoda i rezervoara sa uređajima koji im pripadaju iz stava 1. tač. 1) i 2) ovog pododeljka u iznosu od 57.000.000 dinara i izrada tehničke dokumentacije za te vodne objekte u iznosu od 9.500.000 dinara, u slučaju kada je investitor tih vodnih objekata, odnosno poslova pravno lice čiji je osnivač jedinica lokalne samouprave,

(2) izrada tehničke dokumentacije i urbanističko-tehničke dokumentacije za potrebe izgradnje i rekonstrukcije vodnih objekata za navodnjavanje u javnoj svojini, vršenje stručne i tehničke kontrole tehničke dokumentacije, vršenje investitorskih poslova i poslova vođenja nadzora nad izradom te tehničke dokumentacije u iznosu od 55.000.000 dinara, kao i investiciono održavanje vodnih objekata za navodnjavanje u javnoj svojini i vršenje investitorskih poslova i poslova vođenja nadzora nad tim radovima u iznosu od 26.360.000 dinara.

**2. Zaštita voda od zagađivanja**

|  |  |  |
| --- | --- | --- |
| Poslovi  | Programska aktivnost/ Projekat  | Iznos sredstava budžeta Republike Srbije(dinara)  |
| 1. Sprovođenje mera pri havarijskim zagađenjima  | 0003  | 4.500.000  |
| 2. Kontrola kvaliteta voda  | 400.000  |
| 3. Aktivnosti na unapređenju zaštite voda od zagađivanja  | 10.000.000  |
| 4. Radovi na postavljanju zaštitne plivajuće zavese na reci Sava  | 2.500.000  |
| Ukupno:  | 17.400.000  |

U 2024. godini vršiće se usluge na otklanjanju havarijskih zagađenja voda, praćenju talasa zagađenja, kontroli kvaliteta voda u zoni izvorišta prvog ranga, izvorskih voda i podzemnih voda, koje se koriste ili su planirane da se koriste za snabdevanje vodom, kao i aktivnosti na unapređenju zaštite voda od zagađivanja koje obuhvataju: prikupljanje, sistematizaciju i verifikaciju podataka o zagađivačima, postrojenjima za prečišćavanje otpadnih voda, recipijentima, kanalizaciji, mernim mestima, rezultatima ispitivanja kvaliteta voda i drugo, razvoj informacionog sistema za praćenje, upravljanje i vođenje registra zagađivača u cilju izrade analize pritisaka i uticaja ljudskih aktivnosti koje potiču od koncentrisanih izvora zagađenja na kvalitet površinskih voda, sa posebnom osvrtom na industrijske objekte i ispuste javnih komunalnih preduzeća i dr. Takođe, u 2024. godini izvodiće se radovi na postavljanju zaštitne plivajuće zavese za sprečavanje havarijskog zagađenja nastalog usled izlivanja nafte i naftnih derivata na reci Sava.

Učešće sredstava budžeta Republike Srbije u finansiranju poslova iz stava 1. ovog odeljka je 100%.

Iz sredstava obezbeđenih u okviru Razdela 24 - Ministarstvo poljoprivrede, šumarstva i vodoprivrede, Glava 24.3 - Republička direkcija za vode, Program 0401 - Integralno upravljanje vodama, Funkcija 630 - Vodosnabdevanje, Programska aktivnost 0003 - Zaštita voda od zagađivanja, na Ekonomskoj klasifikaciji:

1) 424 - Specijalizovane usluge, u iznosu od 14.900.000 dinara, finansiraće se otklanjanje posledica havarijskih zagađenja voda, praćenje talasa zagađenja voda, kontrola kvaliteta voda u zoni izvorišta prvog ranga, izvorskih voda i podzemnih voda, kao i sprovođenje aktivnosti na unapređenju zaštite voda od zagađivanja;

2) 511 - Zgrade i građevinski objekti, u iznosu od 2.500.000 dinara, finansiraće se radovi na postavljanju zaštitne plivajuće zavese za sprečavanje havarijskog zagađenja nastalog usled izlivanja nafte i naftnih derivata na reci Sava.

**3. Uređenje vodotoka i zaštita od štetnog dejstva voda**

|  |  |  |
| --- | --- | --- |
| Poslovi  | Programska aktivnost/Projekat  | Iznos sredstava budžeta Republike Srbije(dinara)  |
| 3. Uređenje vodotoka i zaštita od štetnog dejstva voda  | 0004  | 2.112.827.000  |
| 3.1. Održavanje i osiguranje vodnih objekata za uređenje vodotoka, vodnih objekata za zaštitu od poplava, erozije i bujica i održavanje vodotoka  | 1.165.644.000  |
| 3.1.1. Redovno održavanje  | 1.062.144.000  |
| 3.1.2. Investiciono održavanje  | 100.000.000  |
| 3.1.3. Osiguranje  | 3.500.000  |
| 3.2. Održavanje vodnih objekata za odvodnjavanje  | 380.444.000  |
| 3.2.1. Redovno održavanje  | 345.000.000  |
| 3.2.2. Investiciono održavanje  | 35.444.000  |
| 3.3. Sanacija vodnih objekata za uređenje vodotoka, vodnih objekata za zaštitu od poplava, erozije i bujica i vodnih objekata za odvodnjavanje  | 177.556.000  |
| 3.4. Sprovođenje odbrane od poplava od spoljnih i unutrašnjih voda i nagomilavanja leda  | 144.183.000  |
| 3.4.1. Sprovođenje odbrane od poplava od spoljnih i unutrašnjih voda  | 84.183.000  |
| 3.4.2. Sprovođenje odbrane od poplava usled nagomilavanja leda  | 60.000.000  |
| 3.5. Izvođenje zaštitnih radova - biološki i biotehnički radovi  | 10.000.000  |
| 3.6. Tehnička dokumentacija  | 115.000.000  |
| 3.7. Aktivnosti na unapređenju uređenja vodotoka i zaštite od štetnog dejstva voda  | 120.000.000  |

Održavanje vodnih objekata za uređenje vodotoka, za zaštitu od poplava, erozije i bujica i vodnih objekata za odvodnjavanje obuhvata radove na održavanju vodnih objekata koji su navedeni u aktu kojim se utvrđuje operativni plan za odbranu od poplava za tekuću godinu, kao i drugih izgrađenih vodnih objekata, u skladu sa propisanim normativima za održavanje, a radi postizanja njihove funkcionalne spremnosti i sigurnosti.

Održavanje vodotoka obuhvata radove u koritu za veliku vodu, i to na deonicama vodotoka koji su navedeni u aktu kojim se utvrđuje operativni plan za odbranu od poplava za tekuću godinu, ostalim vodama I reda i u zonama ušća na vodama II reda, radi povećanja ili održavanja potrebnog kapaciteta proticajnog profila, odnosno radi poboljšanja režima tečenja velikih voda.

Za finansiranje redovnog održavanja vodnih objekata za uređenje vodotoka, vodnih objekata za zaštitu od poplava, erozije i bujica i za redovno održavanje vodotoka planirana su sredstva u iznosu od 1.062.144.000 dinara.

Za finansiranje investicionog održavanja vodnih objekata za uređenje vodotoka i vodnih objekata za zaštitu od poplava, erozije i bujica planirana su sredstva u iznosu 100.000.000 dinara.

Za finansiranje osiguranja vodnih objekata za uređenje vodotoka, vodnih objekata za zaštitu od poplava, erozije i bujica planirana su sredstva u iznosu 3.500.000 dinara.

U 2024. godini izvodiće se radovi na redovnom i investicionom održavanju vodnih objekata za odvodnjavanje u javnoj svojini, radi poboljšanja uslova i efikasnosti rada tih objekata, kao i poslovi upravljanja tim objektima. Prioritet u finansiranju imaće radovi na održavanju osnovne kanalske mreže za odvodnjavanje u javnoj svojini, radi povećanja ukupne dužine kanala u funkciji, kao i radovi na održavanju glavnih crpnih stanica koji su vitalni delovi sistema za odvodnjavanje.

Za finansiranje redovnog održavanja vodnih objekata za odvodnjavanje u javnoj svojini planirana su sredstva u iznosu od 345.000.000 dinara, a za finansiranje investicionog održavanja tih vodnih objekata sredstva u iznosu od 35.444.000 dinara.

Za finansiranje sanacije vodnih objekata za uređenje vodotoka, vodnih objekata za zaštitu od poplava, erozije i bujica i vodnih objekata za odvodnjavanje planirana su sredstva u ukupnom iznosu od 177.556.000 dinara, i to za finansiranje izvedenih radova u 2023. godini iznos od 10.566.019 dinara, a iznos od 166.969.981 dinara za finansiranje novih radova na sanaciji prednje navedenih vodnih objekata.

Sprovođenje odbrane od poplava od spoljnih i unutrašnjih voda i nagomilavanja leda, obuhvata sprovođenje mera i radova tokom odbrane od poplava, izvođenje hitnih interventnih radova tokom odbrane od poplava i hitnih interventnih radova radi otklanjanja posledica poplava po prestanku odbrane od poplava, sprovođenje vežbe odbrane od poplava, kao i nabavku opreme, alata i materijala potrebnog za sprovođenje odbrane od poplava.

Ukupna sredstva za finansiranje sprovođenja odbrane od poplava od spoljnih i unutrašnjih voda i nagomilavanja leda iznose 144.183.000 dinara, i to iznos od 84.183.000 dinara za finansiranje sprovođenja odbrane od poplava od spoljnih i unutrašnjih voda, a 60.000.000 dinara za finansiranje sprovođenja odbrane od poplava usled nagomilavanja leda.

Zaštitni radovi na sprečavanju i otklanjanju štetnog dejstva erozije i bujica obuhvataju biološke i biotehničke radove. Prioritet u finansiranju imaju zaštitni radovi kojima se sprečavaju štetna dejstva erozije i bujica na izgrađene vodne objekte, prvenstveno brane sa akumulacijama.

Za finansiranje izvođenja zaštitnih radova planirano je 10.000.000 dinara.

Za finansiranje izrade tehničke dokumentacije za potrebe izgradnje i rekonstrukcije vodnih objekata za uređenje vodotoka, vodnih objekata za zaštitu od poplava, erozije i bujica i vodnih objekata za odvodnjavanje, kao i vršenja tehničke kontrole projekata, planirana su sredstva u ukupnom iznosu od 115.000.000 dinara, i to za finansiranje izvršenih poslova u 2023. godini na izradi tehničke dokumentacije i vršenju tehničke kontrole tehničke dokumentacije iznos od 25.162.068 dinara, a iznos od 89.837.932 dinara za finansiranje novih poslova na izradi tehničke dokumentacije, kao i vršenja tehničke kontrole tehničke dokumentacije za prednje navedene vodne objekte.

Za finansiranje aktivnosti na unapređenju uređenja vodotoka i zaštite od štetnog dejstva voda - pribavljanje akata za vodne objekte za uređenje vodotoka, zaštitu od poplava, erozije i bujica i od unutrašnjih voda u skladu sa propisom kojim se uređuje planiranje i izgradnja, inoviranje dokumentacije za odbranu od poplava, vođenje katastara regulacionih i zaštitnih vodnih objekata, pripremu planova upravljanja rizicima od poplava za vodna područja, izrada karata ugroženosti, karata rizika od poplava i učešće u izradi operativnih planova za odbranu od poplava i dr. planirana su sredstva u iznosu od 120.000.000 dinara.

Učešće sredstava budžeta Republike Srbije u finansiranju poslova uređenja vodotoka i zaštite od štetnog dejstva voda je 100%.

Iz sredstava obezbeđenih u okviru Razdela 24 - Ministarstvo poljoprivrede, šumarstva i vodoprivrede, Glava 24.3 - Republička direkcija za vode, Program 0401 - Integralno upravljanje vodama, Funkcija 630 - Vodosnabdevanje, Programska aktivnost 0004 - Uređenje vodotoka i zaštita od štetnog dejstva voda, na Ekonomskoj klasifikaciji:

1) 421 - Stalni troškovi, u iznosu od 3.500.000 dinara, finansiraće se premija osiguranja za vodne objekte za uređenje vodotoka, vodne objekte za zaštitu od poplava, erozije i bujica;

2) 424 - Specijalizovane usluge, u iznosu od 180.000.000 dinara, finansiraće se aktivnosti na unapređenju uređenja vodotoka i zaštite od štetnog dejstva voda, kao i vršenje usluga broda opremljenog za razbijanje leda za potrebe odbrane od leda;

3) 425 - Tekuće popravke i održavanje, u iznosu od 1.491.327.000 dinara, finansiraće se redovno održavanje vodnih objekata za uređenje vodotoka, vodnih objekata za zaštitu od poplava, erozije i bujica i održavanje vodotoka, redovno održavanje vodnih objekata za odvodnjavanje, sprovođenje odbrane od poplava, kao i vršenje investitorskih poslova i poslova vođenja nadzora nad tim radovima;

4) 511 - Zgrade i građevinski objekti, u iznosu od 438.000.000 dinara, finansiraće se investiciono održavanje vodnih objekata za uređenje vodotoka, vodnih objekata za zaštitu od poplava, erozije i bujica i održavanje vodotoka i vodnih objekata za odvodnjavanje, sanacija vodnih objekata za uređenje vodotoka, vodnih objekata za zaštitu od poplava, erozije i bujica i vodnih objekata za odvodnjavanje, izvođenje zaštitnih radova - biološki i biotehnički radovi, izrada tehničke dokumentacije i vršenje tehničke kontrole, kao i vršenje investitorskih poslova i poslova vođenja nadzora nad tim radovima, odnosno poslovima.

**4. Planiranje i međunarodna saradnja u oblasti voda**

|  |  |  |
| --- | --- | --- |
| Poslovi  | Programska aktivnost/Projekat  | Iznos sredstava budžeta Republike Srbije(dinara)  |
| 4. Planiranje i međunarodna saradnja u oblasti voda  | 0005  | 140.134.000  |
| 4.1. Planiranje u oblasti voda  | 60.917.000  |
| 4.1.1. Preuzete obaveze u 2022. i 2023. godini  | 28.366.200  |
| 4.1.2. Novi poslovi  | 32.550.800  |
| 4.2. Međunarodna saradnja u oblasti voda  | 79.217.000  |
| 4.2.1. Preuzete obaveze u 2023. godini  | 7.857.747  |
| 4.2.2. Novi poslovi  | 71.359.253  |

*a) Planiranje u oblasti voda*

Iz sredstava obezbeđenih u okviru Razdela 24 - Ministarstvo poljoprivrede, šumarstva i vodoprivrede, Glava 24.3 - Republička direkcija za vode, Program 0401 - Integralno upravljanje vodama, Funkcija 630 - Vodosnabdevanje, Programska aktivnost 0005 - Planiranje i međunarodna saradnja u oblasti voda, na Ekonomskoj klasifikaciji:

1) 423 - Usluge po ugovoru, u iznosu od 5.000.000 dinara, finansiraće se troškovi rada revizione komisije, odnosno troškovi članova revizione komisije i troškovi rada izvestilaca stručne kontrole za generalne projekte regionalnih sistema vodosnabdevanja;

2) 424 - Specijalizovane usluge, u iznosu od 55.917.000 dinara, finansiraće se izrada elaborata o zonama sanitarne zaštite, prostornih planova područja posebne namene, studija i stručnih analiza od značaja za oblast upravljanja vodama, vršenje strateške procene uticaja planskih dokumenata za upravljanje vodama na životnu sredinu, prikupljanje hidromorfoloških podataka na pojedinim slivovima u Republici Srbiji za potrebe izrade plana upravljanja vodama, sprovođenje dodatnog istraživačkog monitoringa na vodnim telima površinskih voda u cilju utvrđivanja referentnih lokaliteta, kao i preuzete obaveze po tom osnovu u 2022. i 2023. godini u iznosu od 28.366.200 dinara.

Učešće sredstava budžeta Republike Srbije u finansiranju poslova iz stava 1. ovog pododeljka je 100%.

Za finansiranje izrade elaborata o zonama sanitarne zaštite, prostornih planova područja posebne namene, studija i stručnih analiza od značaja za oblast upravljanja vodama, vršenja strateške procene uticaja planskih dokumenata za upravljanje vodama na životnu sredinu, prikupljanja hidromorfoloških podataka na pojedinim slivovima u Republici Srbiji za potrebe izrade plana upravljanja vodama, sprovođenja dodatnog istraživačkog monitoringa na vodnim telima površinskih voda u cilju utvrđivanja referentnih lokaliteta, troškova rada revizione komisije, odnosno troškova članova revizione komisije i troškova rada izvestilaca stručne kontrole za generalne projekte regionalnih sistema vodosnabdevanja, kao i preuzetih obaveza po tom osnovu u 2022. i 2023. godini, planirano je 60.917.000 dinara.

*b) Međunarodna saradnja u oblasti voda*

Međunarodna saradnja u oblasti voda obuhvata dve osnovne kategorije: bilateralnu i multilateralnu saradnju.

U okviru bilateralne saradnje u 2024. godini nastaviće se saradnja sa Mađarskom i Rumunijom, u skladu sa sporazumima u oblasti održivog upravljanja prekograničnim vodama.

Planirana multilateralna saradnja realizovaće se kroz aktivnosti u okviru sprovođenja Zakona o potvrđivanju Konvencije o zaštiti i korišćenju prekograničnih vodotokova i međunarodnih jezera i Amandmana na čl. 25. i 26. Konvencije o zaštiti i korišćenju prekograničnih vodotokova i međunarodnih jezera ("Službeni glasnik RS - Međunarodni ugovori", broj 1/10), nastavak aktivnog učešća na: sprovođenju Zakona o potvrđivanju Konvencije o saradnji na zaštiti i održivom korišćenju reke Dunav ("Službeni list SRJ - Međunarodni ugovori", broj 2/03) - obaveze u okviru rada u Međunarodnoj komisiji za zaštitu reke Dunav, sprovođenju Zakona o ratifikaciji Okvirnog sporazuma o slivu reke Save, Protokola o režimu plovidbe uz Okvirni sporazum o slivu reke Save i Sporazuma o izmenama Okvirnog sporazuma o slivu reke Save i Protokola o režimu plovidbe uz Okvirni sporazum o slivu reke Save ("Službeni list SCG - Međunarodni ugovori", broj 12/04) - obaveze u okviru rada u Međunarodnoj komisiji za sliv reke Save, realizaciji aktivnosti u Međunarodnoj mreži organizacija na slivovima, učešće u pripremi i realizaciji regionalnih projekata za prekogranične slivove i realizaciji drugih projekata i aktivnosti međunarodne saradnje u oblasti voda.

Sredstva namenjena za međunarodnu saradnju koristiće se za realizaciju aktivnosti za izvršavanje obaveza u međunarodnoj saradnji, rad u međudržavnim komisijama za saradnju u oblasti voda, za studijsko istraživačke radove u oblasti međunarodne saradnje i za aktivnosti koje prethodno nisu pomenute, a za koje nalog izda nadležni državni organ.

Iz sredstava obezbeđenih u okviru Razdela 24 - Ministarstvo poljoprivrede, šumarstva i vodoprivrede, Glava 24.3 - Republička direkcija za vode, Program 0401 - Integralno upravljanje vodama, Funkcija 630 - Vodosnabdevanje, Programska aktivnost 0005 - Planiranje i međunarodna saradnja u oblasti voda, na Ekonomskoj klasifikaciji:

1) 424 - Specijalizovane usluge, u iznosu od 43.000.000 dinara, finansiraće se aktivnosti koje se odnose na učešće u radu Međunarodne komisije za zaštitu reke Dunav i njenih tela, Međunarodne komisije za sliv reke Save i njenih tela, aktivnosti u okviru UNECE Konvencije o zaštiti i korišćenju prekograničnih voda i međunarodnih jezera i njenih tela. Takođe, iz ovih sredstava finansiraće se i aktivnosti na sprovođenju bilateralnih sporazuma o saradnji u oblasti održivog upravljanja prekograničnim vodama sa Rumunijom i Mađarskom, kao i vođenje pregovora o novim sporazumima o saradnji na održivom upravljanju prekograničnim vodama, kao i učešće u radnim grupama Evropske komisije;

2) 462 - Dotacije međunarodnim organizacijama, u iznosu od 36.217.000 dinara, finansiraće se isplata finansijskih kontribucija Republike Srbije na ime članstva u međunarodnim organizacijama, telima i programima u oblasti voda, i to u okviru UNECE Konvencije o zaštiti i korišćenju prekograničnih voda i međunarodnih jezera i njenih tela, Međunarodnoj komisiji za zaštitu reke Dunav - ICPDR i Međunarodnoj komisiji za sliv reke Save.

Za finansiranje poslova koji proizilaze iz međunarodne saradnje u oblasti voda, kao i preuzetih obaveza po tom osnovu u 2023. godini, planirano je 79.217.000 dinara.

Učešće sredstava budžeta Republike Srbije u finansiranju poslova koji proizilaze iz međunarodne saradnje u oblasti voda je 100%.